คปภ. ผนึกกำลังออก 6 มาตรการเร่งด่วน ช่วยเหลือประชาชนและผู้ประสบภัยที่ได้รับผลกระทบจากพายุปาบึก
คปภ. ประชุมด่วนกับสมาคมประกันภัย ผนึกกำลังออก 6 มาตรการเร่งด่วน ช่วยเหลือประชาชนและผู้ประสบภัยที่ได้รับผลกระทบจากพายุปาบึกดร.สุทธิพล ทวีชัยการ เลขาธิการคณะกรรมการกำกับและส่งเสริมการประกอบธุรกิจประกันภัย (คปภ.) เปิดเผยว่า ตามที่ได้เกิดเหตุพายุโซนร้อนปาบึกพัดถล่มทางภาคใต้และได้รับความเสียหายในหลายพื้นที่โดยเฉพาะอำเภอเมือง และอำเภอปากพนัง จังหวัดนครศรีธรรมราช ที่ได้รับความเสียหายมากที่สุด สำนักงาน คปภ.มีความห่วงใยผู้ประสบภัยในครั้งนี้ โดยล่าสุดเมื่อวันที่ 7 มกราคม 2562 เลขาธิการ คปภ. ได้จัดประชุมระหว่างคณะผู้บริหารสำนักงาน คปภ. สมาคมประกันชีวิตไทย สมาคมประกันวินาศภัยไทย สมาคมตัวแทนประกันชีวิตและ ที่ปรึกษาทางการเงิน และสมาคมนายหน้าประกันภัยไทย โดยได้ประชุมวิดีโอคอนเฟอเรนซ์ ร่วมกับสำนักงาน คปภ. ภาค 9 (สงขลา) ด้วย เพื่อร่วมกันออกมาตรการเยียวยาและฟื้นฟูด้านการประกันภัยหลังจากที่พายุปาบึกได้ผ่านพ้นไป จากการรับฟังข้อมูลในพื้นที่และการระดมความคิดเห็น ที่ประชุมได้กำหนดมาตรการเยียวฟื้นฟู 6 มาตรการ มาตรการแรก มอบหมายให้สำนักงาน คปภ. ภาค 8 ภาค 9 และสำนักงาน คปภ.จังหวัดนครศรีธรรมราช ร่วมกับภาคธุรกิจประกันภัยในพื้นที่เร่งสำรวจความเสียหาย เพื่อดำเนินการจ่ายค่าสินไหมทดแทนโดยเร็ว ซึ่งรวมถึงความเสียหายในพื้นที่เพาะปลูกข้าวนาปีด้วยมาตรการที่สอง ขยายระยะเวลาในการยื่นคำขอต่ออายุใบอนุญาตเป็นตัวแทนประกันชีวิต ตัวแทนประกันวินาศภัย นายหน้าประกันชีวิตและนายหน้าประกันวินาศภัย โดยจะออกประกาศขยายการต่ออายุไม่เกิน 15 วัน นับแต่วันที่สิ้นสุด แต่ไม่เกิน 30 มิถุนายน 2562มาตรการที่สาม ขยายระยะเวลาการผ่อนผันการชำระเบี้ยประกันชีวิตให้กับผู้เอาประกันภัยตั้งแต่วันที่ 3 มกราคม 2562 ถึงวันที่ 3 มีนาคม 2562 เพื่อให้ขยายไปอีก 60 วัน ในกรณีที่กรมธรรม์ประกันชีวิตสิ้นผลบังคับ  หากผู้เอาประกันภัยขอต่ออายุหรือกลับคืนสู่สถานะเดิมของกรมธรรม์ฯ ภายในหกเดือน ให้บริษัทงดการตรวจสุขภาพ และยกเว้นดอกเบี้ยในระหว่างนั้น โดยจะออกเป็นคำสั่งนายทะเบียนเพื่อขยายระยะเวลาดังกล่าวมาตรการที่สี่ กรณีรถยนต์และทรัพย์สินที่ถูกน้ำท่วมให้ยึดถือแนวทางการจ่ายค่าสินไหมทดแทนประกันภัยรถยนต์ที่เคยปฏิบัติเกี่ยวกับการซ่อมรถยนต์ที่ถูกน้ำท่วมเมื่อปี 2554มาตรการที่ห้า ประสานขอข้อมูลด้านการประกันภัยที่มีการทำไว้กับสมาคมธนาคารไทย เพื่อเป็นอีกหนึ่งช่องทางให้เกิดความรวดเร็วในกรณีที่ประชาชนมีการทำประกันภัย เช่น การทำประกันภัยผ่านบัตรเดบิต หรือบัตรเครดิตมาตรการที่หก การฟื้นฟูในรูปแบบของ CSR โดยมอบหมายให้สำนักงาน คปภ. ภาค 8 และภาค 9 สำรวจความต้องการของประชาชนในพื้นที่ที่ได้รับความเดือดร้อนและขาดแคลนเครื่องอุปโภคบริโภค รวมทั้งสำนักงาน คปภ. จะร่วมกับภาคอุตสาหกรรมประกันภัยลงพื้นที่ทำ Big Cleaning และจัดคาราวานให้ความช่วยเหลือในพื้นที่ที่ในกลุ่มเป้าหมายในวันที่ 9 มกราคม 2562หากมีข้อสงสัยสามารถสอบถามข้อมูลเพิ่มเติมได้ที่ สายด่วน คปภ. 1186” เลขาธิการ คปภ. กล่าวในตอนท้าย